Але спадар Андрэй не адмаўляе перспектывы супрацоўніцтва з мясцовым Домам культуры. Іншая справа, стэрэатып, які з савецкіх часоў спадарожнічае з самадзейнай рэгіянальнай культурай. Ён і перашкаджае актыўнаму супрацоўніцтву. Як яго разбурыць — пытанне да метадыстаў, маркетолагаў. Галоўнае ж патрабаванне кіраўніцтва комплексу — пазбяганне патэнцыйнымі партнёрамі стылізацыі. Скажам, калі аўтэнтычны строй — ён мусіць быць аўтэнтычным, як бы цяжка з ім не працавалася.